proxectonos/corpus_dominio_legal_administrativo_tmp huggingface dataset:
06/02/2017 | Administración LocalMunicipal
Muros
Anuncio de aprobación inicial da modificación do cadro de persoal do Concello de Muros

ANUNCIO Aprobación inicial de modificación do cadro de persoal O Pleno da Corporación, na sesión que tivo lugar o 26 de xaneiro de 2017, aprobou inicialmente a modificación do cadro de persoal do Concello de Muros e, en cumprimento do disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, o referido expediente exponse ao público polo prazo de 15 días hábiles, que comezará a contar desde o día seguinte ao da publicación deste anuncio no BOP, a fin de que durante o mesmo os interesados poidan examinalo e formular as reclamacións que consideren oportunas. De non presentarse reclamacións o expediente considerarase definitivamente aprobado. A modificación do cadro de persoal aprobada inicialmente é a seguinte: A) Funcionarios de carreira. a) Denominación: “Tesoureiro”. b) Número de prazas: unha (1). c) Grupo: A1. d) Nivel: 27. e) Escala: funcionarios de Administración Local con habilitación de carácter nacional. f) Subescala: Intervención-Tesouraría. g) Categoría: entrada. O expediente atópase a disposición dos interesados na Secretaría do Concello, en horario de 09.00 horas a 13.30 horas. Muros, 31 de xaneiro de 2017. A ALCALDESA Asdo.: María Xosé Alfonso Torres
06/02/2017 | Administración LocalMunicipal
Melide
Padrón auga 4.º trimestre 2016

EXPOSICIÓN PÚBLICA APROBACIÓN PADRÓN AUGA 4.º TRIMESTRE 2016 Con data do 26/01/2017 a Xunta de Goberno Local adoptou o seguinte acordo: 1.–Aprobar o padrón da taxa polos servizos de abastecemento e distribución de auga correspondente ao 4.º trimestre de 2016.2.–Comunicar, para os efectos do artigo 63.8 da Lei 9/2010, do 4 de novembro, de augas de Galicia, e do artigo 49.7 do Decreto 136/2012, que a facturación pola empresa concesionaria do servizo do canon da auga da Xunta de Galicia correspondente ao 4.º trimestre ascende a 40.644,25 euros.3.–Expoñer ao público os padróns aprobados, mediante a publicación de edicto no Boletín Oficial da Provincia e no taboleiro de anuncios da Corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, xeral tributaria.4.–Contra as liquidacións das taxas municipais incorporadas aos padróns, os interesados poderán interpor recurso preceptivo de reposición ante a alcaldesa, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da Lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta.5.–O prazo de cobro en período voluntario será de 2 meses, contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003.6.–Polo que respecta ao canon da auga da Xunta de Galicia, a falta de pagamento do mesmo no período voluntario sinalado suporá a esixencia do canon directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes dende o día seguinte á publicación do presente acordo no B. O. P. Melide, 27 de xaneiro de 2017. A alcaldesa Dalia García Couso
06/02/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 17 de xaneiro de 2017 polo que se somete a información pública a petición de autorización administrativa previa e de construción dunha instalación de distribución eléctrica no concello de Arteixo (expediente IN407A 2016/3027-1)

Acordo do 17 de xaneiro de 2017, da Xefatura Territorial da Coruña, polo que se somete a información pública a petición de autorización administrativa previa e de construción dunha instalación de distribución eléctrica no concello de Arteixo (expediente IN407A 2016/3027-1) Expte.: IN407A 2016/3027-1 Solicitante: Unión Fenosa Distribución, S. A. Denominación: retranqueo LMT GRN-708 área recreativa de Seixedo. Concello: Arteixo Características técnicas: Liña de media tensión aérea GRN-708, a 15 kV, cunha lonxitude de 73 m, coa orixe no apoio n.º 45-1 existente no tramo de LMTA GRN-708 (Expte.70/13) que vai a derivada do CT Agramonte Agarimo (Expte.30.572) e CT Ponte (Expte.115/08), condutor tipo LA-56 mm 2 AI (existente), e final no apoio n.º 45-2 proxectado no tramo de LMTA GRN-708 (Expte.70/13) que vai a derivada do CT Agramonte Agarimo (Expte.30.572) e CT Ponte (Expte.115/08). Liña de media tensión subterránea, a 15KV, cunha lonxitude de 120 m, coa orixe no paso aéreo-subterráneo proxectado n.º 45-2 proxectado no tramo de LMTA GRN-708 (Expte.70/13) que vai a derivada do CT Agramonte Agarimo (Expte.30.572) e CT Ponte (Expte.115/08), condutor tipo RHZ1-20L 12/20 KV.1x240 mm 2 AI e final no paso aéreo-subterráneo proxectado en apoio existente, no tramo de LMTA GRN-708 (Expte.70/13) que vai a derivada ao CT Agramonte Agarimo (Expte.30,572) e CT Ponte (Expte.115/08). Desmontaxe tramo de liña de media tensión subterránea GRN-708, a 15 kV, cunha lonxitude de 102 m coa orixe no apoio de celosía existente n.º 45-2 ata o apoio n.º 45-2-1 de celosía. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 17 de xaneiro de 2017. Isidoro Martínez Arca Xefe territorial da Coruña
07/02/2017 | Administración LocalMunicipal
Sada
Servizos Económicos
Aprobación definitiva da modificación de tarifas das Ordenanzas Fiscais números 11 e 21, reguladoras das taxas polos servizos de redes de sumidoiros e de abastecemento de auga

Ao non terse presentado durante o período de exposición ó público reclamacións contra o acordo plenario de data 24 de novembro de 2016, polo que se aprobou provisionalmente a modificación das tarifas das Ordenanzas fiscais núm.11 e 21, reguladoras das taxas polos servizos de redes de sumidoiros e de abastecemento de auga, enténdese definitivamente adoptado dito acordo, polo que en cumprimento do disposto no artigo 17 do Texto Refundido da Lei Reguladora das Facendas Locais, publícase o texto íntegro de ditas modificacións: “2. A cota tributaria a esixir pola prestación dos servizos de sumidoiros e depuración determinarase en función da cantidade de auga, medida en metros cúbicos, utilizada na finca.- A tal efecto aplicarase a seguinte tarifa: a) Vivendas: Por sumidoiros: 0,299281 euros/m3. Por depuración: 4,886244 euros/mes. b) Fincas e locais non destinados a vivendas. Por sumidoiros: 0,299281 euros/m3. Por depuración: 4,886244 euros/mes.3. En ningún caso poderá tomarse un consumo de auga que sexa inferior ao mínimo facturable por subministro. A cota resultante da consideración deste consumo terá o carácter de mínimo esixible.- “Disposición Final.- A presente Ordenanza fiscal, que foi aprobada polo Pleno da Corporación en sesión celebrada o día 24 de novembro de 2016, entrará en vigor o mesmo día da súa publicación no Boletín Oficial da Provincia e será de aplicación a partir desa data, permanecendo vixente ata a súa modificación ou derrogación expresa”.- A contía da taxa regulada nesta ordenanza será a fixada na tarifa seguinte: A) Abonados domésticos: - Por cota de servizo: 4,476181 euros/mes - Bloque 1.-Consumo ata 10 m3/mes: 0,328777 euros/m3 - Bloque 2.-Consumo a partir de 10 m3/mes: 0,569606 euros/m3 O mínimo desta tarifa será de 10 m3/mes. B) Abonados industriais: - Por cota de servizo: 5,613911 euros/mes. - Bloque 1.-Consumo ata 25 m3/mes: 0,453345 euros/m3. - Bloque 2.-Consumo a partir de 25 m3/mes: 0,810440 euros/m3. O mínimo desta tarifa será de 25 m3/mes. C) Conservación de contadores: - Contador ata 13 mm: 0,23 euros/mes. - Contador ata 20 mm: 0,29 euros/mes. - Contador ata 25 mm: 0,37euros/mes. - Contador ata 30 mm: 0,47 euros/mes. - Contador maior de 30 mm: 1,04 euros/mes”.- “Disposición Final.- A presente Ordenanza fiscal, que foi aprobada polo Pleno da Corporación en sesión celebrada o día 24 de novembro de 2016, entrará en vigor o mesmo día da súa publicación no Boletín Oficial da Provincia e será de aplicación a partir desa data, permanecendo vixente ata a súa modificación ou derrogación expresa”.- Sada, 30 de xaneiro de 2017 O Alcalde Oscar Benito Portela Fernández
07/02/2017 | Administración LocalMunicipal
Cabanas
Emenda edito aprobación definitiva orzamento 2017

No BOP nº 23 do 2 de febreiro de 2017, publícase anuncio da aprobación definitiva do orzamento de 2017, observándose erros nas cifras de consignación nos capítulos de ingresos e gastos, queda emendado nos seguintes termos: Cabanas, 2 de febreiro de 2017. O Alcalde-Presidente, Asdo. Germán Castrillón Permuy.
07/02/2017 | Administración LocalMunicipal
Carballo
Aprobación de prezos públicos de espectáculos culturais organizados polo Concello de Carballo no pazo da cultura durante o ano 2017 e dos prezos públicos para o Programa venres culturais 2017

Na sesión ordinaria da Xunta de Goberno Local do 30/01/2017, aprobáronse os prezos públicos para os espectáculos culturais organizados polo Concello de Carballo no auditorio do Pazo da Cultura durante o 2017, no que se inclúen concertos, representacións teatrais, espectáculos de danza, de maxia e festivais de diverso tipo. Este programa ten como obxectivo favorecer o acceso á cultura dos cidadáns de Carballo e facilitar que poidan disfrutar dunha programación cultural de calidade. +Establécense os seguintes prezos: Primeiro. –Un prezo público xenérico ordinario de 3 € (tres €) por persoa. Segundo. –Nas programacións incluídas na Rede Galega de Teatros e Auditorios (AGADIC) os prezos determínanse segundo o caché da actuación: Caché entre 750 € e 2.500 €: 3 € Caché entre 2.500 € e 5.00 €: 4 € Caché superior a 5.000 €: 5 € Terceiro. –Prezos reducidos para estudantes con carnet de estudante, maiores de 60 anos e menores de 12 anos: Na mesma sesión da Xunta de Goberno Local do 30/01/2017 aprobouse a posta á venda dun bono a un prezo ordinario de 21 € e un prezo reducido de 16 € para os espectáculos de teatro profesional dirixido a adultos e ao concerto do grupo Peter Bruntnell que forman parte do Programa de Venres Culturais. Carballo, 2 de febreiro de 2017. O alcalde D. Evencio Ferrero Rodríguez
07/02/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 2 de febreiro de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Cariño (expediente IN407A 2016/328-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada Adecuación LMTA. MEA-816 CT. Feás, no concello de Cariño (expediente IN407A 2016/328-1), por resolución desta xefatura territorial, do 16 de novembro de 2016, a favor da entidade beneficiaria Unión Fenosa Distribución, S. A., con enderezo en Avenida de Arteixo 171 – 15007 da Coruña. Esta xefatura territorial acorda sinalar o día 18 de abril de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Cariño, deducida da que se someteu a información pública no DOG, no BOP e no xornal La Voz de Galicia de datas 21.06.2016, 08.06.2016 e 25.06.2016, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 2 de febreiro de 2017 Isidoro Martínez Arca Xefe Territorial da Coruña
07/02/2017 | Administración LocalMunicipal
Santiso
Corrección de erros da convocatoria de obra “Substitución da cuberta dos polideportivos (nominativa)”

CORRECCIÓN DE ERROS ANUNCIO DE CONTRATACIÓN MEDIANTE PROCEDEMENTO NEGOCIADO CON PUBLICIDADE E CON MULTIPLICIDADE DE CRITERIOS DE VALORACIÓN DAS OBRAS EN CUBERTAS INCLUÍDAS NUNHA SUBVENCIÓN NOMINATIVA PROVINCIAL Detectados erros no anuncio de licitación da obra “Substitución da cuberta dos polideportivos”, publicado no BOP n.º 22 de data 01/02/2017, procédese a súa oportuna corrección.2. Obxecto do contrato. c) Tipo de licitación: onde di 171.205,66 € (141.491,70 € de base e 29.713,96 € de IVE), ten que dicir 171.205,56 € (141.492,20 € de base e 29.713,36 € de IVE). e) Prazo de execución: on di 4 meses, ten que dicir 10 semanas. A presente corrección, que non tivo efectos no perfil do contratante, non afecta ao prazo de presentación de ofertas, que se mantén computado dende o día seguinte á publicación inicial. Santiso, 1 de febreiro de 2017. O alcalde Manuel Adán López
07/02/2017 | Administración LocalMunicipal
Vimianzo
Anuncio de baixa de estranxeiros non comunitarios

Faise público que o alcalde, o 30 de xaneiro de 2017, ditou a resolución que se transcribe: As instruccións técnicas contidas na resolución do 28-04-2005, dictadas pola presidenta do Instituto Nacional de Estatística e do director xeral de Cooperación Local establecen ao procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada 2 anos. Enviouselle escrito da Alcaldía onde se lle comunicou que debía presentar a solicitude para renovar a súa inscrición padroal ao estranxeiro non comunitario sen autorización de residencia permanente, empadroado neste municipio. Este escrito non puido notificarse por mor de non atoparse o afectado no enderezo que constan na inscrición do padrón municipal de habitantes. A Lei orgánica 14/2003, do 20 de novembro modificou, entre outros, o artigo 16 da Lei 7/1985, do 2 de abril reguladora das bases de réxime local, onde se establece a renovación periódica cada dous anos das inscricións no padrón dos estranxeiros non comunitarios sen autorización de residencia permanente, así como a caducidade de ditas inscricións, no caso de non levarse a cabo as renovacións. Este estranxeiro, ao que non foi posible entregar o referido escrito, non presentou solicitude para renovar a súa inscrición padroal como esixe a referida Lei. Visto canto antecede, a Alcaldía RESOLVE: Primeiro.- Dar de baixa no padrón municipal de habitantes ao estranxeiro non comunitario sen autorización de residencia permanente, que se relaciona, xa que non renovou a súa inscrición padroal no prazo de dous anos, como establece o citado artigo da Lei 7/1985, do 2 de abril, modificado pola Lei orgánica 14/2003. Segundo.- Proceder á publicación desta resolución no BOP, para o coñecemento do afectado, xa que non puido ser notificado no enderezo que constan na súa inscrición padroal. Así o manda e asina o Sr. alcalde en Vimianzo, do que eu, secretaria, dou fe. O alcalde A secretaria’’ Vimianzo, 30 de xaneiro de 2017 O alcalde Manuel Antelo Pazos
07/02/2017 | Administración LocalMunicipal
Oleiros
Áreas de Cultura, Educación e Deportes
Edicto prezos públicos exptes. PPF1/2017 e Ocioleiros

A Xunta de Goberno Local, na sesión que tivo lugar o día 23 de xaneiro de 2017, adoptou os seguintes acordos: Ponse en coñecemento xeral que os citados acordos, cos seus respectivos expedientes, está exposto ao público nas oficinas administrativas ubicadas no Centro Cultural “A Fábrica”, en horario de 8:30 a 13:00 horas, durante o prazo de 30 días hábiles, contados a partires da publicación deste anuncio no Boletín Oficial da Provincia, co fin de que os interesados poidan formular dentro do citado prazo as alegacións ou suxestións que estimen oportunas. Oleiros, a 25 de xaneiro de 2017 A 1ª Tenente de Alcalde delegada de Economía e Facenda Asdo.: Mª José Varela Neira
07/02/2017 | Administración LocalMunicipal
Outes
Anuncio protección de datos

O Pleno do Concello, en sesión ordinaria celebrada o dia 29 de decembro de 2016, acordou aprobar a modificación dos ficheiros de datos de carácter persoal que se relacionan no Anexo I. O expediente sométese a exposición pública por un prazo de 30 días hábiles, contados a partir do seguinte á publicación no Boletín Oficial da Provincia, consonte ao artigo 49. c) da Lei 7/1985, do 2 de abril, reguladora das bases de réxime local e o 20.1 da Lei 15/1999, do 13 de decembro, de protección de datos de carácter persoal. De non presentarse reclamacións no prazo sinalado, entenderase definitivamente aprobado este acordo. Outes, 30 de xaneiro de 2017. A alcaldesa Asdo. Maria Beatriz Molinos Vidal
07/02/2017 | Administración LocalMunicipal
Teo
Anuncio de licitación expediente O-2/2017

En data 2 de febreiro de 2017 ditouse Resolución da Alcaldía pola que se aproba o expediente de contratación, así como os pregos de cláusulas administrativas particulares para a contratación, mediante procedemento aberto, con un único criterio de valoración (factor prezo), da obra denominada “MELLORA DE ACCESIBILIDADE EN DIVERSOS PUNTOS DO CONCELLO DE TEO”, financiada a través do Convenio de cooperación entre a Deputación Provincial da Coruña e o Concello de Teo, e de acordo co seguinte cadro de características: Entidade adxudicadora: Concello de Teo Obxecto do contrato: “MELLORA DE ACCESIBILIDADE EN DIVERSOS PUNTOS DO CONCELLO DE TEO” Expediente: O-2/17 Procedemento de adxudicación: Procedemento aberto, cun único criterio de valoración (factor prezo). Tramitación ordinaria. Orzamento: 48.750,55€ (40.289,71€ de base impoñible e 8.460,84€ de IVE) Valor estimado do contrato: 48.347,65€ Clasificación: non se esixe Clasificación a efectos de acreditación da solvencia: Grupo G subgrupos 5 e 6 categoría a Garantía provisional: non se esixe Garantía definitiva: 5% do importe de adxudicación do contrato (IVE excluido) Prazo de execución: 5 semanas Información: os pregos de cláusulas deste contrato estarán a disposición dos interesados na Secretaría Xeral do Concello ou consultando o Perfil do Contratante (www.concellodeteo.com). Presentación de proposicións: No Rexistro Xeral do Concello, en horario de nove a trece horas, durante o prazo de 26 días naturais, contados desde o seguinte ao do último anuncio da licitación que se publique no Boletín Oficial da Provincia ou no Perfil do Contratante. Máis información na Secretaría Xeral do Concello de Teo, Travesía da Ramallosa 38 15883 Teo Teléfono: 981 815700, Fax: 981 809401 Teo, 2 de febreiro de 2017 O alcalde, Rafael C. Sisto Edreira
07/02/2017 | Administración LocalMunicipal
Camariñas
Delegación das funcións da Alcaldía o día 31 de xaneiro de 2017 na primeira tenente de alcalde

ANUNCIO DECRETO DA ALCALDÍA DELEGANDO FUNCIÓNS Por ausentarme da Alcaldía o día 31 de xaneiro de 2017, de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, en esta data ACORDO: PRIMEIRO.–Delegar as funcións da Alcaldía o día 31 de xaneiro de 2017 na 1.ª tenente de alcalde, Dna. Pascual Rafael Puigmitja Ahijado. No suposto de producirse a vacante, ausencia ou enfermidade da anteriormente indicada, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da parte resolutiva deste Decreto, a presente delegación quedaría automaticamente revogada. SEGUNDO.–Que as resolucións administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO.–Notificar o presente Decreto á interesada, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre. Camariñas, a 30 de xaneiro de 2017. O alcalde Asdo.: Manuel Valeriano Alonso de León
07/02/2017 | Administración LocalMunicipal
Irixoa
Padrón fiscal taxa de auga potable 2º semestre 2016

Mediante acordo da Xunta de Goberno Local deste concello, adoptado en sesión do 27-1-2017, aprobouse o padrón da taxa polo servizo de abastecemento de auga potable de Ambroa, Churío, Coruxou, Irixoa, Mántaras, A Viña e Verís, 2º semestre 2016; procédese á notificación colectiva de tales liquidacións (269), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). Nas citadas liquidacións quedan integradas tanto as taxas municipais coma os dereitos autonómicos correspondentes ao canon da auga, establecidos en virtude da Lei 9/2010 e do Decreto 136/2012, con destino a Augas de Galicia; ambas liquidacións intégranse na mesma factura ou recibo de cada usuario. PRAZO DE INGRESO EN PERÍODO VOLUNTARIO: do 13 de febreiro ao 12 de abril do 2017, ambos os dous incluídos. Transcorrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. A falta de pagamento do canon da auga no período voluntario suporá a esixencia do mesmo pola vía de constrinximento ao contribuínte, realizada pola consellería competente en materia de facenda da Xunta de Galicia. FORMA DE INGRESO: nas contas municipais do Concello de Irixoa no Banco Santander ou en Abanca. O que se pon no coñecemento público e dos suxeitos pasivos das liquidacións, aos efectos de notificación colectiva. Contra as liquidacións das taxas do servizo de abastecemento cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Contra as liquidacións polo canon da auga autonómico, repercutidas conxuntamente nos recibos coas taxas municipais, poderá interpoñerse reclamación económico-administrativa ante o órgano económico-administrativo da Comunidade Autónoma de Galicia no prazo de 1 MES, contado desde o día seguinte á publicación do presente anuncio. Irixoa, 1de febreiro de 2017 O alcalde O secretario-interventor Antonio Deibe Sanmartín. Alejandro Alonso Figueroa
07/02/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.53552. Servizo de Prevención e Defensa Contra Incendios Forestais. Concello de Rois

O Servizo de Prevención e Defensa Contra Incendios Forestais solicita de Augas de Galicia a autorización de obras no lugar de Fufelo, parroquia de Buxán (San Xoán), t. m. de Rois (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.53552 As obras solicitadas consisten na construción dun depósito de auga para extinción de incendios forestais no lugar de Fufelo, parroquia de Buxán (San Xoán), dentro do termo municipal de Rois, cunhas dimensións de 8x8x3 metros e con coordenadas UTM X:520910, Y:4734231 (Fuso 29, ETRS89). A captación de auga faríase tomando auga dende un manancial situado no punto de coordenadas UTM X:520881, Y:4734129 (Fuso 29, ETRS89). Este último realizaríase cunha retroescavadora para realizar unha captación de aproximadamente 3m de profundidade á que posteriormente se lle engadirían 6 aros de formigón de medio metro de altura, así como unha tapa final de peche de formigón. As parcelas afectadas polas obras serían a 488 (captación de augas e condución soterrada), 9023 (condución soterrada) e 489 (depósito de auga), estando todas as parcelas situadas dentro do polígono 114 en Rois. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Rois ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 26 de xaneiro de 2017 O xefe do servizo territorial Ángel Gómez Rey
07/02/2017 | Administración LocalMunicipal
Sada
Servizo de Urbanismo
Anuncio de información ao público de expediente de normalización de predios en Mandín, Soñeiro

Dada conta do proxecto de normalización de predios presentado con data 14.12.2016 (nº 10722) por Dª Nayra Esther Segers Bastarras, con N. I. F.32.177.770 - B e D. Julio Salvador Vesela Garcera, con N. I. F.32.409.380 - B, polo que presentan un proxecto de normalización de predios asinado polo arquitecto D. Rodolf German Juan Lazagabaster Delgado de Mendoza o 12.12.2016, aprobado por decreto da Alcaldía nº 115/2017, de 20 de xaneiro, que resolve: 1º.- Aceptar o ámbito do normalización de fincas presentado e aprobar inicialmente o proxecto de normalización sinalado asinado polo arquitecto D. Rodolf German Juan Lazagabaster Delgado de Mendoza o 12.12.2016, que afecta as parcelas coas referencias catastrais 7178602NH5977N0001BF, 7178603NH5977N0001YF e 7178604NH5977N0001GF, situadas no lugar de Mandín, Soñeiro.2º.- Abrir un período de información ao público polo prazo dun mes, previo anuncio no Boletín Oficial da Provincia da Coruña, no taboleiro de anuncios da Sede Electrónica do Concello e con notificación individualizada a todos os propietarios afectados, co fin de que poidan presentar cantas alegacións estimen oportunas a súa defensa e dereito, significándolles que o expediente íntegro atópase a súa disposición no Servizo de Urbanismo deste Concello.3º.- Contra o presente acto, ao ser de trámite, non cabe recurso ningún. Non obstante, os interesados poderán interpor calquera que estimen pertinente. Sada, 30 de xaneiro de 2017 O alcalde Óscar Benito Portela Fernández
07/02/2017 | Administración LocalMunicipal
Santiso
Corrección de erros convocatoria obra Gosenxe PMA 2016

CORRECCIÓN DE ERROS ANUNCIO DE CONTRATACIÓN MEDIANTE PROCEDEMENTO NEGOCIADO CON PUBLICIDADE E CON MULTIPLICIDADE DE CRITERIOS DE VALORACIÓN DAS OBRAS AMBIENTAIS INCLUÍDAS NO PLAN PROVINCIAL PMA 2016 (BOP 1-6-2016) Detectado un erro no anuncio de licitación da obra “Recuperación espazo degradado en Gosenxe e outros”, publicado no BOP n.º 22 de data 01/02/2017, procédese a súa oportuna corrección.2. Obxecto do contrato. c) Tipo de licitación: onde di 8.593,24 € de IVE, ten que dicir 8.596,24 € de IVE. A presente corrección, que non tivo efectos no perfil do contratante, non afecta ao prazo de presentación de ofertas, que se mantén computado dende o día seguinte á publicación inicial. Santiso, 1 de febreiro de 2017. O alcalde Manuel Adán López
07/02/2017 | Administración LocalMunicipal
Toques
Anuncio de aprobación inicial do orzamento de 2017

Aprobado inicialmente polo Pleno da Corporación en sesión ordinaria celebrada en data 20 de xaneiro de 2017, o Orzamento Xeral do Concello para o exercicio económico 2017, en cumprimento do disposto no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e disposicións concordantes, exponse ó público na Secretaría-Intervención deste Concello polo prazo de 15 días hábiles -que empezarán a contarse dende o seguinte ó da inserción do presente anuncio no Boletín Oficial Provincia-, a fin de que durante o mesmo os interesados poidan formular as reclamacións que consideren pertinentes, as cales deberán dirixirse ó Sr. Alcalde-Presidente desta Corporación. O orzamento considerarase definitivamente aprobado se durante o citado prazo non se presenta reclamación algunha; en caso contrario, o Pleno disporía de un mes para resolvelas. Unha vez aprobado definitivamente, o orzamento, resumido por capítulos, será obxecto de publicación no Boletín Oficial da Provincia. En Toques, 23 de xaneiro de 2017 O alcalde Asdo: José Ángel Penas García.
07/02/2017 | Administración LocalMunicipal
Cerceda
Intervención
Padrón auga e sumidoiro 4º trimestre de 2016

Na xunta de goberno celebrada o 25/01/2017, aprobouse o padrón da taxa municipal de suministro de auga e servizo de sumidoiro, correspondente ao cuarto trimestre de 2016, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario abranguerá dende o día 1 de febreiro ao 31 de marzo de 2017. O pagamento farase efectivo ou ben nas oficinas da empresa Espina y Delfín, S. L. ou mediante domiciliación bancaria Contra as liquidacións da taxa por prestación do servizo público de subministración de auga potable e rede de sumidoiros incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. No caso do canon da auga, a súa repercusión poderá ser obxecto de reclamación económico administrativa ante a Consellería de facenda da Xunta de Galicia no prazo dun mes contado dende o día seguinte ó remate da exposición pública do padrón. A falta de pagamento do canon no período voluntario suporá a súa esixencia pola vía de constrinximento pola consellería competente en materia de facenda da Xunta de Galicia. Cerceda, 26 de xaneiro de 2017 O alcalde José García Liñares.
07/02/2017 | Administración LocalMunicipal
Cerdido
Anuncio de licitación mellora do saneamento en Abruñeiros e outros

1. Entidade adxudicadora: Concello de Cerdido a) Dependencia: Servizo de Contratación. b) Número de expediente: 2017/C003/000001 2. Obxecto do contrato: contratación da obra: Mellora do saneamento en Abruñeiros e outros incluído no Plan de Medio Ambiente 2016 da Deputación Provincial da Coruña 3. Tramitación: ordinaria. Procedemento: aberto. Único factor prezo 4. Orzamento base de licitación: 49597,56€ (IVE incluído) 5. Garantía provisional: non se esixe.6. Obtención de documentación: web municipal (perfil do contratante): www.cerdido.es.Información: a) Teléfono 981411000. b) Fax 981411027. c) Enderezo: As Felgosas, Núm.1 7. Clasificación: non se esixe. a) Prazo: vinte e seis días naturais, contados a partir do seguinte ao da publicación deste anuncio no Boletín Oficial da Provincia. b) Documentación que hai que presentar: véxase prego de cláusulas administrativas particulares tipo da Deputación Provincial da Coruña, publicado no BOP do 07/01/2016 c) Lugar de presentación: Rexistro Xeral de Entrada do Concello de Cerdido a) Lugar: Publicarase no Taboleiro de anuncios do Concello b) Data e hora: Publicarase no Taboleiro de anuncios do Concello 10. Outras informacións: véxanse pregos reguladores da contratación 11. Gastos de anuncios: por conta do adxudicatario. Cerdido, 01 de febreiro de 2016 O Alcalde Benigno Galego Castro
13/02/2017 | Administración de JusticiaJuzgados de Instrucción
Instrucción 1 Santiago de Compostela
Notificación de sentencia de fecha de 15 de noviembre de 2016 dictada en juicio inmediato sobre delitos leves 2572/2016 a Eliana Sánchez Hermo

XDO. DE INSTRUCIÓN N.º 1 SANTIAGO DE COMPOSTELA RUA VIENA, S/N TELÉFONO 981540425/6/7 FAX 981540428 N. I. G.: 15078 43 2 2016 0007026 JUICIO INMEDIATO SOBRE DELITOS LEVES N.º 0002572/2016 Delito/falta: HURTO (CONDUCTAS VARIAS) E D I C T O Que en virtud de lo acordado en los autos de referencia, de conformidad con lo dispuesto en los artículos 156.4 y 164 de la Ley 1/2000, de Enjuiciamiento Civil, por el presente se notifica a GHEORGHE NICOLAE PASCUAL SALCEDO NOVES la sentencia de 25/11/2016, cuyo contenido es el siguiente: SENTENZA En Santiago de Compostela, a quince de novembro de dous mil dezaseis. Vistos por min, dona Ana López-Suevos Fraguela, Maxistrada do Xulgado de Instrución n.º 1 de Santiago de Compostela, os autos do xuízo inmediato de delito leve n.º 2572/2016 no que son parte: en cualidade de denunciante, don Cayetano Javier Lapesa Seniv, quen compareceu no seu propio nome e en representación de Primark, e dona Maria Ann Koutaibi Vigil que actuou en representación de Carrefour; e dona Tania Beatriz Yildirim Planchas, en cualidade de denunciada, quen non compareceu. Compareceu o Ministerio Fiscal. DISPOÑO Que debo condenar e condeno a dona Tania Beatriz Yildirim Planchas como autora dun delito leve continuado de furto do artigo 234.2 CP en relación co artigo 74 CP, a unha pena de 60 días de multa a razón de 6 euros diarios, mais as custas, e a que indemnice a empresa Carrefour coa suma de dezaseis euros con noventa e nove céntimos (16,99). Procédase a facer entrega definitiva á empresa Primark dos artigos que lle foron entregados en depósito nas actuacións policiais. Notifíquese a presente sentenza ás partes e ao Ministerio Fiscal. Contra a presente resolución cabe recurso de apelación a interpoñer neste Xulgado no prazo de cinco seguintes á súa notificación para a súa resolución pola Audiencia Provincial de A Coruña. Notífiquese esta sentenza ás partes. Así o pronuncio, mando e asino. En SANTIAGO DE COMPOSTELA, a 6 de febrero de 2017. LA LETRADO DE LA ADMINISTRACIÓN DE JUSTICIA DÑA. GABRIELE ELISABETH SIBILS MANTUANO
13/02/2017 | Administración LocalMunicipal
Aranga
Secretaría - Intervención
Edicto procedemento de elección de xuíz de paz titular de Aranga

O Concello de Aranga anuncia a convocatoria pública para cubrir a praza do Xuíz de Paz Titular deste Xulgado de Paz. Os aspirantes poderán presentar as súas solicitudes no prazo de quince días hábiles, que se contarán desde a publicación deste Edicto no Boletín Oficial da Provincia, acompañadas da seguinte documentación: -Certificado de nacemento ou fotocopia autentificada do DNI -Certificación expedida polo Rexistro Central de Penados e Rebeldes e a declaración complementaria a que se refire o artigo 2.1 da Lei 68/1980, relativa a non estar inculpado nin procesado. - Certificación médica de non padecer enfermidade física ou psíquica que incapacite para o exercicio do cargo. - Declaración xurada de non estar incurso en causas de incompatibilidade. -Xustificación de méritos que se aleguen. O expediente completo poderá ser examinado polos aspirantes que o desexen, na Secretaría deste Concello. Aranga,7 de febreiro de 2017 O ALCALDE Asdo./ Alberto Platas Álvarez
13/02/2017 | Administración LocalMunicipal
Bergondo
Secretaría
Apertura de prazo para novo ingreso na Escola Infantil Municipal

ANUNCIO APERTURA PRAZO NOVO INGRESO ESCOLA INFANTIL MUNICIPAL Por Resolución da Alcaldía n.º 107/2017, do 6 de febreiro, aprobouse a apertura de prazo para solicitar praza de novo ingreso para o curso 2017/2018 na Escola Infantil Municipal de Bergondo. “Alejandra Pérez Máquez, alcaldesa-presidenta do Concello de Bergondo (A Coruña) Logo de ver o artigo 16 do regulamento de funcionamento e organización da Escola Infantil Municipal, publicado no BOP n.º 125, do martes 3 de xullo de 2012, RESOLVO Primeiro. –Abrir o prazo para solicitar praza de novo ingreso para o curso 2017/2018 na Escola Infantil Municipal de 0-3 anos que será do 1 ó 31 de marzo de 2017. Segundo. –A documentación que deberán presentar as familias interesadas en solicitar praza de novo ingreso é a que figura no artigo 14 do Regulamento de funcionamento e organización que rexerá a prestación do Servizo da Escola Infantil Municipal de Bergondo (publicado no BOP n.º 125, o martes 3 de xullo de 2012). Terceiro. –Publicar a presente resolución no Boletín Oficial da Provincia da Coruña. En Bergondo, na data que figura na marxe” Bergondo, 6 de febreiro de 2017. A alcaldesa Alejandra Pérez Máquez
13/02/2017 | Administración LocalMunicipal
Santiago de Compostela
Sección Municipal de Contratación
Obras de mellora e rehabilitación dos pavimentos nos viais das parroquias de Villestro, O Eixo e Aríns (PAS-OBRASSUM/2015)

OBXECTO DO CONTRATO: Obras de mellora e rehabilitación dos pavimentos nos viais das parroquias de Villestro, O Eixo e Aríns (PAS-OBRASSUM/2015). REFERENCIA DO EXPEDIENTE: CON/49/2016. TIPO DE LICITACIÓN: 134.180,44 euros. PRAZO DE EXECUCIÓN: Establécese un prazo de execución de 4 MESES. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: NON SE ESIXE. Clasificación para efectos de acreditación de solvencia: Grupo G, subgrupo 6, categoría 2. DOCUMENTACIÓN/INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Único criterio de valoración: factor prezo. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 07 de febreiro de 2017. O ALCALDE Asdo.: Martiño Noriega Sánchez
13/02/2017 | Administración LocalMunicipal
Dodro
Aprobación inicial do padrón da taxa do lixo 2017

ANUNCIO Edicto de exposición pública do padrón da taxa do lixo 2017 A Xunta de Goberno Local en sesión ordinaria do día 8 de febreiro de 2017 acordou aprobar inicialmente o padrón correspondente á taxa pola prestación do servizo de recollida do lixo do exercicio 2017 e que se proceda á súa exposición ao público mediante anuncio no taboleiro de edictos do Concello polo prazo dun mes, contado desde o día seguinte á publicación deste no Boletín Oficial da Provincia, con carácter de notificación colectiva, de acordo co artigo 102.3 da Lei 58/2003 xeral tributaria. As persoas interesadas poderán presentar o recurso de reposición ante a Xunta de Goberno Local, no prazo dun mes contado dende o día seguinte ao remate da exposición pública do padrón, segundo o previsto nos artigos 108 da Lei 7/1985, do 2 de abril, reguladora das bases do réxime local, e 14.2 do Real decreto lexislativo 2/2004, polo que se aproba o Texto refundido da lei reguladora das facendas locais. A interposición do recurso non suspende a eficacia das liquidacións correspondentes, agás que se solicite a suspensión e se presente a garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativa. Tamén se poderá interpor calquera outro recurso que se estime conveniente. Dodro, 8 de febreiro de 2017. Liwei Nepi Allam
13/02/2017 | Administración LocalMunicipal
Pontedeume
Anuncio de adxudicación e formalización de contrato administrativo das obras “Parque infantil e biosaludable” (incluídas no plan de acción social (PAS) 2015)

Por Resolución de Alcaldía de data de 30/01/2017 foi adxudicado o contrato de obras “Parque Infantil e Biosaludable (PAS 2015) (Expte 2016/C003/000002)” publicándose a súa formalización aos efectos do artigo 154 do Texto Refundido da Lei de Contratos do Sector Público aprobado polo Real Decreto Lexislativo 3/2011, do 14 de novembro. a) Organismo: Concello de Pontedeume. b) Dependencia que tramita o expediente: Servizo de Contratación c) Número de expediente: 2016/C003/000002 d) Enderezo de Internet do perfil do contratante: www.pontedeume. gal a) Tipo: Obras b) Descrición: execución das obras correspontentes ao proxecto básico de execución “Parque Infantil e Biosaludable” (PAS 2015), redactado polo arquitecto D. Oscar Moises Fernandez Cabrera Chatelain en novembro de 2015. d) CPV: 45212140-9 a) Tramitación: ordinaria b) Procedemento: negociado sen publicidade.4. Valor estimado do contrato: 89.185,17 € (sen IVE) Importe neto: 89.185,17 €. Importe total: 107.914,06 €. a) Data de adxudicación: 30/01/2017. b) Data de formalización do contrato:1/02/2017. c) Contratista: “IAM Rumbo Instalaciones y Obras” d) Importe ou canon de adxudicación. Importe neto: 59.800,00 €. Importe total: 72.358,00 €. En Pontedeume, a 3 de febreiro de 2017 O Alcalde, D. Bernardo Fernández Piñeiro
13/02/2017 | Administración LocalMunicipal
Pontedeume
Cambio de uso de parcela onde se localiza a edificación “Escola Infantil Chalé Rosa”

ANUNCIO Cambio de uso da parcela onde se localiza a edificación “Escola Infantil Chalé Rosa” do Concello de Pontedeume O Pleno do Concello, en sesión ordinaria celebrada o día 24 de novembro de 2016, adoptou, entre outros, o seguinte acordo que, na súa parte dispositiva se transcribe literalmente: “PRIMEIRO.–Autorizar o cambio de uso da parcela onde se localiza a edificación Escola Infantil “Chalet Rosa” segundo o establecido no informe da Arquitecta municipal de data 18/11/2016, no sentido seguinte: Modificar o uso definido no documento do PXOM aprobado definitivamente por Orde do 27 de maio de 2016 no sentido seguinte: Onde dí: EX-6 gardería “chale rosa”: superficie 1.104,8m 2. uso existente, uso edicativo titularidade municipal. SCEL-8 biblioteca específica “chale rosa”: superficie 127,0m 2. uso existente. Uso sociocultural titularidade municipal. Procede o seguinte cambio de uso e adaptación ós usos desenvolvidos no edificio: ASX-1: ESCOLA INFANTIL CHALET ROSA: superficie 1.104,8 m 2. USO EXISTENTE. USO ASISTENCIAL CATEGORÍA 5ª TITULARIDADE MUNICIPAL SCEL-8: dessaparece o uso sociocultural e pasa a ampliar a superficie do equipamento ASX-1 /./”. O que se fai público para xeral coñecemento, en cumprimento do establecido no citado acordo. Pontedeume, a 6 de febreiro de 2017. O alcalde Don Bernardo Fernández Piñeiro
13/02/2017 | Administración LocalMunicipal
Santiago de Compostela
Sección Municipal de Contratación
Obras de mellora da pavimentación dos viais nas parroquias de Busto e Marantes (POS 2016)

OBXECTO DO CONTRATO: Obras de mellora da pavimentación dos viais nas parroquias de Busto e Marantes (POS 2016). REFERENCIA DO EXPEDIENTE: CON/53/2016. TIPO DE LICITACIÓN: 148.968,49 euros. PRAZO DE EXECUCIÓN: Establécese un prazo de execución de 4 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. Clasificación para efectos de acreditación de solvencia: Grupo G, subgrupo 6, categoría 1. DOCUMENTACIÓN/INFORMACIÓN: Perfil municipal de contratante: www.santiagodecompostela.org.CRITERIOS DE ADXUDICACIÓN: Único criterio de valoración: factor prezo. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 07 de febreiro de 2017. O ALCALDE Asdo.: Martiño Noriega Sánchez
13/02/2017 | Administración LocalMunicipal
Oroso
Anuncio formalización contratos

Con arreglo ao disposto no artigo 154 do Real Decreto Legislativo 3/2011, de 14 de novembro, polo que se aproba o Texto Refundido da Lei de contratos do sector público, faise pública a formalización dos seguintes contratos administrativos: Oroso, 27 de xaneiro de 2017 O alcalde Manuel Mirás Franqueira